Woord van die week: adamsappelArgieffoto Foto: realworkhard, Pixabay Woord: adamsappel Betekenis: vooruitstekende, boonste deel van die strottehoof, by mans meer ooglopend as by vroue Waar kom dit vandaan? Vertel dit vir die ou mense. Die adamsappel was die stuk appel wat in Adam se keel vasgesteek het toe hy vreesbevange besef het watter sonde hy en Eva gedoen het. Gelowiges glo dat Adam wel bestaan het, maar die berugte vrug word nêrens in Genesis ŉ appel genoem nie en steek ook in gŉ man, antiek of modern, se keel vas nie. Die vyeblare in die verhaal dui moontlik op ŉ vy, want dié vrug aard in die klimaat van die Mesopotamië (die vermeende setel van die Paradys). Dit is ŉ oorlewering van rabbi’s dat aan Adam en sy nakomelinge die keelknobbel tot ŉ blywende skandteken gegee is. Dié taalbrokkie is oorspronklik gepubliseer in dr Anton Prinsloo se boek, ‘n Dief aan die Kers – skelm woorde deur die eeue (uitgegee deur NB Uitgewers) Koop die boek: Graffiti Boeke Prys: R225-00* *Prys onderhewig aan verandering